41α. ΝΟΜΟΣ υπ’ αριθ. 29 της 30 Απρ./11 Μαΐου 1943 Περί των περιπτώσεων καθ’ ας επιτρέπεται η χρήσις των όπλων υπό της Δημοσίας δυνάμεως. Εκυρώθη και διετηρήθη εν ισχύϊ δια της υπ’ αριθ. 301/46 Πράξεως Υπουργ. Συμβουλίου. Άρθρ.1.-Οι άνδρες της Χωροφυλακής και Αστυνομίας Πόλεων και τα τυχόν μετ’ αυτών συμπράττοντα όργανα της αγροφυλακής και δασικής υπηρεσίας όταν ενεργούσι προς εκτέλεσιν των Νόμων, Δ/των και Αποφάσεων των αρμοδίων Αρχών ή προς διάλυσιν συναθροίσεων ή καταστολήν στάσεων δύνανται να ποιήσωνται χρήσιν των όπλων άνευ ουδεμιάς ευθύνης δια τας συνεπείας εις τας ακολούθους περιπτώσεις. α)Όταν ενεργήται κατ’ αυτών επίθεσις δια πυροβόλων όπλων ή άλλων αντικειμένων δυναμένων να επιφέρωσιν αυτοίς σοβαράν σωματική βλάβην. β)Όταν δεν δύνανται να υπερασπισθώσιν άλλως τον τόπον τον οποίον κατέχουσιν ή την θέσιν ή τα άτομα τα οποία παρεδόθησαν αυτοίς προς φύλαξιν ή των οποίων εκ καθήκοντος ανέλαβον την προάσπισιν ή τους δημοσίους υπαλλήλους εν τη εκτελέσει των καθηκόντων των ή τα Δημόσια καταστήματα. γ)Όταν υφισταμένης συναθροίσεως το πλήθος προβαίνει εις λεηλασίας ή διαρπαγάς ή βιαιοπραγίας κατά πολιτών ή καταλήψεις ή φθοράς δημοσίων ή ιδιωτικών οικιών ή Καταστημάτων ή Αποθηκών ή όταν η επιτραπείσα συνάθροισις εξετράπη του ειρηνικού της σκοπού εις πράξεις διαταρασσούσας την δημοσίαν τάξιν. δ)Όταν ενεργούνται συναθροίσεις παρά την απαγόρευσιν αυτών υπό της Αρχής, οι δε συναθροισθέντες καίπερ δεν εκτρέπονται εις έκτροπα εν τούτοις εις πρόσκλησιν αυτής όπως διαλυθώσιν αρνούνται να πράξωσι τούτο. ε)Όταν κρατούμενοι αποπειρώνται την βία απόδρασίν των είτε η βία στρέφεται κατά των φυλάκων είτε κατά πραγμάτων. ς)Όταν κρατούμενος ανέλθη εν καιρώ ημέρας επί της στέγης ή αναρριχηθή επί των τοίχων του Καταστήματος ή εξέλθη αυτού εις την οδόν με σκοπόν αποδράσεως και δεν σταθή εις την πρόσκλησιν του φρουρού. Ομοίως εις πάσαν περίπτωσιν αποπείρας αποδράσεως κατά την διάρκειαν της νυκτός εφ’ όσον δεν ήθελε σταθή ο κρατούμενος εις την πρόσκλησιν του σκοπού Αλτ ή πυροβολώ. ζ)Όταν εν περιπτώσει στάσεως, διαταχθέντες από της Αρχής να διαλυθώσι δεν υποτάσσωνται εις τας δοθείσας διαταγάς. Σελ. 186(β) 297-006 11 Άρθρ.2.-Εις την περίπτωσιν της παρ. δ΄ του προηγουμένου άρθρου προκειμένης διαλύσεως συναθροίσεως εφ’ όσον ο χρόνος το επιτρέπει, καλούνται όπως παραστώσιν εις αυτήν οι εκπρόσωποι της Διοικητικής και Δικαστικής Αρχής ή οι νόμιμοι αυτών αναπληρωταί, εάν υπάρχωσι τοιούτοι εν ω τόπω η συνάθροισις. Ο εκπρόσωπος της Διοικητικής ή Δικαστικής Αρχής ή οι Αναπληρωταί των και τούτων μη παρισταμένων ο Διοικητής της Δημοσίας δυνάμεως προσκαλεί το πλήθος άπαξ εν ονόματι του Νόμου όπως διαλυθή, εάν δε η πρόσκλησις δεν εισακουσθή, ο Διοικητής της Δημοσίας δυνάμεως διατάσσει την χρήσιν εκφοβιστικής βολής, των υπ’ αυτόν ανδρών βαλόντων εις τον αέρα, αν δε και μετά τούτο το πλήθος εξακολουθή μη αποσυρόμενον, διαλύεται βιαίως δια της χρήσεως των όπλων, άνευ ουδεμιάς ευθύνης του ηγήτορος και των ανδρών της Δημοσίας δυνάμεως δια τα αποτελέσματα. Εάν όμως πρόκειται περί συναθροίσεως της παρ. γ΄ ή περί στάσεως της παρ. ζ΄ του προηγουμένου άρθρου, δεν καλούνται να παραστώσιν οι εκπρόσωποι της Διοικητικής και Δικαστικής Αρχής, αλλ’ ο Διοικητής της Δημοσίας δυνάμεως προβαίνει μόνος εις την διάλυσιν του πλήθους, κατά τα ανωτέρω οριζόμενα. Εν τη περιπτώσει ταύτη, εάν η δια ζώσης πρόσκλησις δεν είναι, κατά την κρίσιν του Διοικητού της Δυνάμεως, δυνατή, η συνάθροισις διαλύεται βιαίως δια της χρήσεως των όπλων μετά προηγουμένην εκφοβιστικήν βολήν άνευ τινός ευθύνης δια τας συνεπείας της τοιαύτης ενεργείας. Εις την περίπτωσιν της πρώτης παραγράφου του παρόντος άρθρου, ο εκπρόσωπος της Διοικητικής Αρχής ή ο Εισαγγελεύς ή οι αντιπρόσωποι αυτών, εάν καλούμενοι δεν προσέλθωσιν εις τον τόπον της συναθροίσεως διώκονται εν αδικαιολογήτω απουσία, επί παραβάσει καθήκοντος. Άρθρ.3.-Τα καθ’ υπέρβασιν των διατάξεων του παρόντος τελούμενα αδικήματα προανακρίνονται μόνον υπό των Αξιωματικών της Χωροφυλακής ή της Αστυνομίας Πόλεων δια τους υπ’ αυτούς αναλόγως αρμοδιότητος, επί ποινή ακυρότητος της διαδικασίας και υπάγονται δια μεν τους της Χωροφυλακής και τους μετ’ αυτής συμπράττοντας στρατιωτικούς εις την αρμοδιότητα των Στρατοδικείων, δια δε τους της Αστυνομίας Πόλεων, Αγροφυλακής και Δασικής υπηρεσίας εις την αρμοδιότητα των Κοινών Ποινικών Δικαστηρίων. Άρθρ.4.-Τα υπ’ αριθ. 162 και 270 του 1941 Ν.Δ/τα περί των περιπτώσεων καθ’ ας επιτρέπεται η χρήσις των όπλων υπό των Στρατιωτικών της Χωροφυλακής και της Αστυνομίας Πόλεων, ως και πάσα διάταξις αντικειμένη τω παρόντι καταργούνται. Η ισχύς του παρόντος Νόμου συντακτικού χαρακτήρος και περιεχομένου άρχεται από της δημοσιεύσεώς του εις την Εφημερίδα της Κυβερνήσεως.